อดีตครูสิงห์บุรี ตื้นตัน ร.9 ตรัสขอบใจ แม้เก็บดอกรักริมทางร้อยมาลัยถวาย
คุณค่าทางใจ ภาพนี้ขอเก็บไว้ตลอดชีวิต อดีตครูสาว ชาวสิงห์บุรี มีโอกาสเฝ้ารับเสด็จถวายมาลัยดอกไม้ ในหลวง รัชกาลที่ 9 ที่วัดโพธิ์ศรี จ.สิงห์บุรี เมื่อปี 12 ก่อน บอกไม่มีเงิน จึงเดินทางจากบ้าน 14 กิโลเมตร ไปซื้อดอกมะลิ และเก็บดอกรักริมทางเพื่อมาร้อยมาลัยถวายพระองค์ท่าน พระองค์ตรัสกลับมาว่า ขอบใจ,วันที่ 22 ต.ค. ผู้สื่อข่าวประจำจังหวัดสิงห์บุรี รายงานมาว่า ได้พูดคุยกับ นางประทีป จันทร์เดช อายุ 72 ปี ข้าราชการบำนาญครู อยู่บ้านเลขที่ 61/1 หมู่ 2 ต.ทับยา อ.อินทร์บุรี จ.สิงห์บุรี ซึ่งได้มีโอกาสเฝ้ารับเสด็จถวายมาลัยดอกมะลิและดอกรักแด่ พระบาทสมเด็จพระปรมินทรมหาภูมิพลอดุลยเดช เมื่อครั้งทรงเสด็จพระราชดำเนินมาทรงตัดลูกนิมิต พระอุโบสถ ที่วัดโพธิ์ศรี อ.อินทร์บุรี จ.สิงห์บุรี เมื่อวันที่ 23 มีนาคม 2512 ซึ่งในสมัยนั้นตนเองอายุ 24 ปี เป็นข้าราชการครู อยู่ที่ จ.นครสวรรค์ ได้ทราบข่าวว่า พระองค์ท่านจะเสด็จมาที่วัดใกล้บ้าน จึงกลับบ้านมาเพื่อรอเฝ้ารับเสด็จชมพระบารมีพ่อหลวงของเรา,นางประทีป กล่าวถึงความรู้สึกว่า ตนเองมีความปลื้มปีติมาก และได้เล่าถึงเหตุการณ์ในวันนั้น จะอยู่ในความทรงจำไปตลอดชีวิตจะหาไม่ มีความภาคภูมิใจที่ได้มีโอกาสถวายมาลัยดอกไม้กับพ่อหลวง ในขณะที่ถวายมาลัยดอกไม้ตนเองกล่าวกับพระองค์ท่านว่า ,ข้าพเจ้าเป็นคนจน อยากเข้าเฝ้าฯ ในหลวงมาก แต่ไม่มีเงินถวาย จึงเดินทางจากบ้าน 14 กิโลเมตร ไปซื้อดอกมะลิ และเก็บดอกรักริมทางเพื่อมาร้อยมาลัยถวายพระองค์ท่าน พระองค์ตรัสกลับมาว่าขอบใจ,นางประทีป เล่าให้ฟังต่อไปว่า ภาพดังกล่าวเคยได้รางวัลที่ 5 ในงานนิทรรศการ ครองราชย์ครบ 60 ปี ที่อิมแพ็คเมืองทองธานี ปัจจุบัน นางประทีป จันทร์เดช ยังอยู่กินกับ จ่าสิบเอก สำรวย จันทร์เดช สามี อายุ 84 ปี.
คุณค่าทางใจ ภาพนี้ขอเก็บไว้ตลอดชีวิต อดีตครูสาว ชาวสิงห์บุรี เฝ้ารับเสด็จถวายมาลัยดอกไม้ รัชกาลที่ 9 ที่วัดโพธิ์ศรี เมื่อปี 12 ก่อน พระองค์ตรัสกลับมาว่า ขอบใจ 
ในหลวงสวรรคต,พระเจ้าอยู่หัวสวรรคต,รัชกาลที่ 9 สวรรคต,สิ้นรัชกาลที่ 9,พระบาทสมเด็จพระปรมินทรมหาภูมิพลอดุลยเดช,พระราชกรณียกิจ,พระราชประวัติ,ประวัติในหลวง,รูปในหลวง,ภาพในหลวง,พระราชดำรัส,พระบรมฉายาลักษณ์,พระบรมสาทิสลักษณ์,พระบรมมหาราชวัง,สนามหลวง,ถวายดอกไม้,พวงมาลัยดอกมะลิ,สิงห์บุรี,ข้าราชการครู